La Mancomunitat presenta el II pla d'igualatat de gènere - La Veu de l'Anoia\nLa Mancomunitat presenta el II pla d’igualatat de gènere\nLes regidories d’Igualtat dels municipis de la Mancomunitat de la Conca d’Òdena han impulsat conjuntament el segon Pla d’igualtat de Gènere de la Mancomunitat per als propers anys 2016-2019. El document, que es presentarà el proper dijous 14 d’abril a les 19.30 h a l’Auditori del Museu de la Pell d’Igualada, és el resultat d’un treball conjunt intermunicipal i, per tant, és una proposta molt encoratjadora de coordinació, cooperació i cohesió per a fer efectiu el treball transversal de les polítiques de gènere.\nConclouen que és necessari seguir treballant per a la transformació social, per a un canvi de mentalitat, i per identificar i replantejar “un model de societat basat en una cultura patriarcal on el masclisme és molt present arreu”. “Aconseguir la igualtat real d’homes i dones és un objectiu de justícia social i només serà possible si comptem amb la implicació de tothom, dones i homes, institucions, governs i entitats”, afegeixen.\nLa propera setmana es presenta, doncs, el resultat d’un treball que ha de ser viu, en revisió constant i avaluable, que ha de connectar tots els departaments implicats, les entitats de dones, i la societat en general. Un document que no neix de sobte sinó que és el resultat de molts anys de treball al nostre territori, gràcies a la feina de les entitats de dones, del compromís polític i del llarg bagatge en el desenvolupament de les polítiques de gènere. Un treball de tothom i per a tothom.\nComarcaCastellolíIgualadaJorbaLa Pobla de ClaramuntÒdenaPolíticaPortadaSanta Margarida de MontbuiSocietatVilanova del Camí\nArticle anteriorEl problema de commemorar una mort: Ferran d’Antequera i Igualada\nPròxim articleMaqpaper i Energètica tanquen portes constatant la revifada del sector paperer


Vaig treballar 15 dies a E-Notícies que no em van pagar, i vaig comprovar de primera mà la manipulació que portava a terme en aquest mitjà\nResumint, he explicat que fa uns deu anys, poc després d’acabar la carrera, vaig fer una llençada masiva de currículums a diferents mitjans, entre ells l’E-notícies, que aleshores gaudia d’una bona salut en ser dels primers mitjans netament digitals a Catalunya.\nEm van contactar per email dos anys després, després d’haver treballat l’estiu a RAC1 com a locutora de butlletins, i mentre estava treballant als matins a la universitat com a assistent docent. Em van dir que buscaven algú que pogués fer de freelance, amb llibertat d’horaris (quelcom que ja m’anava bé atès que treballava als matins), que cobrís temàtica de Barcelona que podria triar amb llibertat.\nJo tenia curiositat per saber com es treballava a un mitjà exclusivament online en un moment on pocs ho eren, i vaig acceptar. Em van dir que em pagarien 1.500 euros bruts al mes com a autònom, cosa que em va semblar un dineral.\nEl primer dia ja vaig veure que la feina que volien que fes no tenia res a veure amb la que m’havien proposat. Res de llibertat d’horaris ni de llibertat de temes. Havia d’estar allà a les 16h com a molt tard i treballar, majoritàriament a redacció, redactant notícies que decidia el director, Xavier Rius, que ni tan sols anàvem a cobrir. Rius dictava el titular, i després tu t’havies de buscar la vida per escriure un text que concordés amb el titular. No m’he trobat amb això mai de la vida, a cap mitjà on hagi treballat. Mai.\nJo em vaig resistir a signar cap peça, i vaig saber que estava fent bé quan un company, un jovenet acabat de sortir de la carrera que havia fet allà les practiques de la facultat, em va dir que no ho fes. Que ell portava molt de temps signant peces per aquella casa i que s’havia guanyat el desprestigi a totes les rodes de prensa. També em va explicar que havia presentat currículums a altres mitjans, però que dir que havia treballat a E-notícies el deixava marcat. Una anècdota que em va narrar va ser que el propietari del mitjà l’havia acompanyat a un esmorzar off the record amb Joan Puigcercós (si no recordo malament). A l’esmorzar no es va presentar com a propietari del mitjà sino com a empresari. Aquest senyor va enregistrar el contingut de l’esmorzar amb un bolígraf-micròfon de La Tienda del Espía i després va obligar-lo a publicar-ho al diari, amb la signatura del redactor. Quan el partit va demanar explicacions al diari, en comptes de donar la cara pel noi, van dir que havia estat una patinada seva.\nLi vaig preguntar com es finançava E-notícies, i no m’ho va saber dir del cert. A mi el propietari m’havia parlat d’elevats ingressos en publicitat, i m’ho crec, atès que aleshores el mercat online no estava ni la meitat d’explotat que ara. Però el seu propietari també té altres negocis, dels quals segurament també extreu recursos per al diari, incloent la redacció minúscula que tenen. També cobraven aleshores per la subscripció al Confidencial, que bescanviaven amb agències a canvi de teletips. En el cas d’una altra agència tenien hackejat un compte per accedir a teletips. També escrivien alguns comentaris a les seves notícies com si fossin usuaris.\nQuan, al final de la segona setmana el diari em va seguir pressionant per complir un horari, al contrari del que havíem pactat, i fins i tot em van insinuar que havia de deixar la meva feina a la universitat perquè em necessitaven als matins per rodes de premsa diverses (no tenien cap altre periodista que ho fes a part de Rius), vaig començar a tenir ansietat i vaig plegar. Ho vaig fer per telèfon, si no recordo malament, i ho vaig fer per les bones. Els vaig dir que ells necessitaven un altre perfil professional i ells hi van estar d’acord.\nTot i que només vaig treballar-hi dues setmanes, el propietari em va oferir 1.500 euros de forma excepcional els primers quinze dies per les hores de feina i perquè comprés un portàtil Mac i un Iphone. Aleshores valien totes dues coses el triple que això. Em van pressionar per treballar amb material Apple sense cap explicació tècnicament comprensible, atès que al gestor de continguts d’E-notícies es podia accedir des de qualsevol lloc amb accés a internet, i a la redacció tenien Macs de sobretaula d’últim model. No vaig veure mai aquesta quantitat. Al principi els ho vaig reclamar per email, sense èxit. Després ho vaig deixar córrer. No ho vaig denunciar pel mateix motiu que molta gent quan li passen aquestes coses: no tenia ganes de merder, no volia més contacte amb ells i a més em feia vergonya cobrar per allò que havia fet aquelles dues setmanes.\nLes respostes a tot això que ha donat Xavier Rius, director d’E-notícies, quan he publicat la història després que m’hagi qualificat de “becària”, han estat, primer, que no es recordava de mi; després ha recuperat miraculosament la memoria i ha dit que només hi vaig treballar dos dies (sí que vaig fer coses per a ells, en dos dies). Espero que, ara que ha reconegut públicament que hi vaig treballar, pugui demostrar que em va contractar o, com a mínim, que em va pagar.\nHa reconegut que dicta els titulars afirmant que els directors de diari “seriosos” (sic) són els que trien els titulars (nota, a mi ni José Antich ni cap altre cap de El Nacional ni ningú a cap altre mitjà m’ha dictat mai un titular).\nTambé ha fet mofa de l’ex-treballador seu ironitzant sobre quina carrera seva pot haver dinamitat, sense negar res del que m’havia explicat aquell noi.\nFinalment ha fet el seu particular homenatge al Déu dels ad hominems afirmant que he explicat tot això perquè sóc parella de Joan Maria Piqué, cap de premsa d’Artur Mas, i ell en va demanar la dimissió. Va una mica desconnectat, pobre. El rumor aquest és de fa dos anys, i era tan cert que vaig témer ser acusada de bigàmia. Tot això, no sense abans dedicar-se a citar el meu ex-cap, José Antich, als seus tuits, per notificar-li quina conversa estàvem tenint. Ja sabeu, tipus “ei, mira com ventila aquesta noia les experiències a diaris anteriors”. Tranquil, Xavier, jo de El Nacional no tinc res a ventilar, perquè no he tingut cap mena de problema amb ells, cosa que sembla que no es pot dir de tu i la teva colla.\nEn fi, és una pena que una persona que, malgrat penso que és permanentment hostatge del seu ressentiment envers la funció pública en general, té moments de lucidesa en les seves reflexions critiques sobre la política. Fins i tot quan es posa tan maleducat a les rodes de premsa posteriors a l’executiva del Govern. El perden les formes, però sovint l’encerta de ple.\nL’últim cop que vam coincidir em va dir que era molt trist que el procés hagués dinamitat tota una generació de polítics, des de Puigcercós, Ridao, Herrera, Saura, Tura, etc. Tot, en només 6 anys. I crec que té força raó.\nLlàstima que amb ell mateix no faci autocrítica ni en un 1% del que posa a parir (perquè no sap fer crítica constructiva en absolut). Llàstima que marranegi com un nen petit quan se’l posa en evidencia. Si TV3 i Catalunya Ràdio (però tampoc cap mitjà privat) no el truquen no és perquè sigui crític amb el procés, ja que (encara que a alguns no els sembli prou) a la majoria de mitjans s’hi convida algun cop o altre a gent de totes les sensibilitats (o com a mínim és el que jo veig quan hi vaig). Ni tampoc és, segurament, perquè sigui bon o mal periodista, perquè a tot arreu hi ha de tot. És perquè, primer de tot, s’ha de ser decent (i intel·ligent). I cap mitjà, ni públic ni privat, de cap país, contracta col·laboradors que menyspreen per sistema el mitjà que els paga. És de calaix.\nJo podré denunciar a Atresmedia si el dia de demà no m’hi deixen treballar per les meves idees polítiques. Però entendré perfectament que no m’hi vulguin si dia sí dia també em dedico a injuriar-la.


El PP i Ciutadans veuen difícil frenar el vot delegat en la investidura | Catalunya | EL PAÍS Catalunya\nPer no dependre de la CUP, Junts per Catalunya i ERC necessiten que Puigdemont i Comín puguin votar a favor de Jordi Sànchez\nBarcelona / Madrid 8 ABR 2018 - 21:24\tCEST\nToni Comín atenent els mitjans, dijous passat. l. DIEFFEMBACQ AFP\nEl PP i Ciutadans admeten la dificultat d’impedir que Carles Puigdemont i Toni Comín deleguin el seu vot per investir Jordi Sànchez com a president de la Generalitat encara que exploraran totes les opcions. Junts per Catalunya i ERC necessiten per no dependre de la CUP els vots de l’expresident i del diputat per superar per 66 a 65 els constitucionalistes. PP i Ciutadans són pessimistes perquè dubten que un recurs davant el Tribunal Constitucional freni a temps el vot delegat.\nTorrent proposa de nou Jordi Sànchez malgrat el rebuig de la CUP\nEl Suprem impedeix als diputats empresonats anar al Parlament, però exigeix que puguin delegar el vot\nEl partit de Mariano Rajoy i el d’Albert Rivera avaluen quines opcions tenen per impedir que els dos polítics a la disposició de la justícia alemanya i belga donin suport a la investidura de Sànchez, empresonat des de l’octubre. Roger Torrent, president del Parlament, preveu que el ple sigui aquesta setmana. PP i Ciutadans no han tancat la seva estratègia encara que coincideixen en les línies mestres. Les dues formacions consideren que una impugnació davant la Mesa de la Cambra del vot de Comín tindria un recorregut nul ja que està dominada pels independentistes. I els seus dirigents també admeten que un recurs d’empara davant el Constitucional (al qual no renuncien) no té per què tenir l’efecte immediat de vetar el vot delegat, ja vigent en el cas de Puigdemont.\n“El recurs d’empara en aquest cas no serveix tret que es mesuri com a mesura cautelar i el Constitucional l’accepti. Però les mesures cautelars en recursos d’empara són difícils”, va admetre una font de la direcció de Ciutadans. “Que Puigdemont i Comín votin o no és alguna cosa que depèn de la majoria de la Mesa, i bàsicament que ERC sucumbeixi o no a les pressions de Junts per Catalunya, que sí que té clares les delegacions”, va seguir. “En funció de les decisions que prenguin, valorarem si recorrem”.\nAmb el beneplàcit del republicà Torrent, la Mesa ja va acceptar el dimarts el vot delegat de Puigdemont que el dijous es va estrenar votant contra una resolució de Ciutadans, que va ser derrotada, per reconvenir a Torrent. En aquella sessió, Comín no va votar i ERC estudia que segueixi la via oberta per Puigdemont. De fracassar, Marta Vilalta, portaveu d’ERC, no va descartar que el diputat, com ha apuntat alguna vegada, renunciï al seu escó. El seu vot és imprescindible perquè prosperi la investidura de Sànchez o un altre candidat. La CUP ja ha anunciat que s’abstindrà —amb aquesta posició va frustrar la investidura de Jordi Turull— i que només votarà a favor d’investir Puigdemont.\nEls tres partits constitucionalistes ja van intentar frenar el vot de l’expresident amb peticions de reconsideració que la Mesa va desestimar. El popular Xavier García Albiol va afirmar el dilluns de la setmana passada que presentarien un recurs d’empara però el seu company Alejandro Fernández ho va negar el dijous. “Ens queda aquest recurs però no paralitzaria la delegació per al proper ple”, va dir una font de la direcció nacional del PP. “Encara no hi ha res decidit”, va abundar un segon interlocutor. “Està en mans dels grups del Parlament, que és l’àmbit de competència però estem atents”, van resumir fonts del Govern, que no van aclarir si l’Executiu actuarà.\nEl vot Puigdemont i Comín és rellevant no tant per investir Sànchez com per la d’un altre candidat. Junts per Catalunya i ERC tenen assumit, excepte sorpresa majúscula, que el jutge Llarena impedirà, com va fer al març, que Sànchez acudeixi a l’hemicicle per ser investit. La presència d’un candidat és indispensable tant pel Constitucional com per als lletrats de la Cambra. L’objectiu dels dos grups és aprofitar “la finestra” que els ofereix el comitè de drets humans de l’ONU que ha dictat mesures cautelars per protegir els drets polítics del diputat. “És el candidat amb més suports i té els seus drets plenament vigents”, va afirmar Torrent. El Constitucional no s’ha pronunciat sobre el vot delegat però sí que va apuntar, en la interlocutòria per frenar la investidura de Puigdemont, que no podran delegar el vot els qui “estan sota cerca i captura amb ordre d’ingrés a la presó”. Junts per Catalunya va promoure el vot de l’expresident just quan estava empresonat a Alemanya i perquè se li apliqués el mateix tracte que als polítics presos a Espanya. La justícia espanyola considera que segueixen en cerca i captura.\nMalgrat que es va mostrar comprensiva amb l’estratègia de nomenar Sànchez, l’ANC es va alinear ahir amb la CUP i va demanar investir Puigdemont per internacionalitzar el conflicte i per atendre el “sentiment majoritari” dels secessionistes. Pere Aragonès, secretari d’Economia de la Generalitat i nou home fort d’ERC després de la reclusió d’Oriol Junqueras i la fugida de Marta Rovira, secretària general, va demanar al Govern espanyol, en un acte de les joventuts del partit, que deixi de “fer política a través del Suprem” i s’assegui a negociar no sobre “autonomia” sinó sobre “sobirania”.


El Consell ratifica la contractació de serveis per a la prevenció del coronavirus en la Comunitat Valenciana | Valencia Extra\nA més, s’ha posat en marxa un telèfon d’informació a la ciutadania perquè puguen realitzar consultes o exposar els seus dubtes\nEl Ple del Consell ha ratificat la declaració d’emergència per a la contractació de determinats serveis que permeten dur a terme una labor de prevenció i d’informació a la població sobre les mesures que han de prendre els ciutadans per a prevenir el coronavirus en la Comunitat Valenciana.\nLa finalitat de contractació d’aquests serveis és dur a terme accions per a mantenir a la població informada sobre quines són les mesures correctes per a evitar el contagi de COVID-19, amb la finalitat de contenir els contagis i poder fer front a la pandèmia.\nPer a això, s’ha posat en marxa un telèfon d’informació al ciutadà, perquè dispose d’un canal d’informació en el qual puga realitzar consultes i exposar els possibles dubtes que li puguen sorgir sobre les mesures necessàries que s’han de prendre per a evitar el coronavirus. Aquest servei suposa un cost de 2.684.268 euros amb IVA.\nD’altra banda, s’ha contractat un servei d’espais en mitjans de comunicació per a poder dur a terme la difusió de les campanyes informatives, centrades a oferir a la ciutadania els consells i tota la informació necessària sobre com evitar contagis durant la pandèmia, amb un cost de 89.557 euros amb IVA.


El Kremlin augmenta la repressió per mirar de desinflar les manifestacions de dissabte en suport a l'opositor\nNavalni REUTERS TV\nBarcelonaFins a cinc ajudants d’Alexei Navalni han sigut arrestats per les autoritats russes, acusats d’incitar les protestes per demanar-ne l'alliberament. El líder opositor va ser detingut diumenge passat just quan va aterrar al país i està en presó preventiva des de dilluns. El Kremlin intensifica la repressió i ha exigit a les plataformes de xarxes socials que bloquegin els missatges que esperonin a manifestar-se aquest dissabte en suport de Navalni.\nEntre els detinguts hi ha la seva portaveu, Kira Iàrmix; l’advocada i activista Liubov Sobol, i la seva cap de campanya Anastàsia Pantxenko. Les autoritats han escorcollat els domicilis de diversos col·laboradors de Navalni i les oficines del Fons Anticorrupció que encapçala, que dimarts passat va publicar una investigació que vinculava un fastuós palau secret amb el president rus, Vladímir Putin, suposadament pagat amb diners fraudulents.\nEl govern rus vol evitar de totes totes les manifestacions en favor de l’alliberament de Navalni i per això ha intensificat l’onada repressiva per escapçar el moviment opositor, que està convocant una gran manifestació aquest dissabte en 65 ciutats del país. El Kremlin avisa els ciutadans que no surtin al carrer justificant-se per l’expansió del coronavirus, però el que pretén és desinflar les protestes i que la gent es quedi a casa per por de les detencions.\n“Tenim tots els fonaments legals per acusar de delictes menors tots aquells que promoguin en persona, online i per escrit les convocatòries”, ha alertat Aleksander Gorovoi, el viceministre de l’Interior rus.\nAvís a les xarxes socials\nDes de la detenció de Navalni, les xarxes socials s’han inundat a Rússia de missatges i vídeos de suport a l’opositor. És precisament a través de les xarxes que s’estan organitzant manifestacions simultànies. El govern rus n’és conscient i el regulador de telecomunicacions, com que les protestes no estan autoritzades, ja ha amenaçat les plataformes amb multes i vetos al país si no bloquegen aquests missatges.\nGarri Kaspàrov, el gran escaquista rus i actualment membre de la Human Rights Foundation, va piular dijous que unes quantes pàgines de Facebook en suport de Navalni havien quedat suspeses, i afegia en un altre tuit que “hi ha en marxa una repressió sense precedents a Rússia, tant a internet com a fora, per prevenir les protestes convocades per Navalni des de la presó per al 23 de gener”.\n— Garry Kasparov (@Kasparov63) 21 de enero de 2021\nAleksei Navalni Rússia repressió


Solució a l'elevat consum de bateria de Serveis de google play\nSol passar de vegades que després d'una actualització de versió de android o algun pegat petit ja sigui instal·lat manualment o via ota veiem que la bateria es comença a gastar d'una manera exagerada a causa de l'app Serveis de Google Play, gastant un 35% o més i fins i tot que la pantalla.\nPodem fer les opcions 1,2 i 3 una després d'una altra, l'opció 4 és la més restrictiva per que et limita a l'hora de situar-te en certes apps, la 5 és independent si no volem tocar res i la 6 és la més efectiva quan no hi ha manera de solucionar-ho.\nopció 1 : Hi ha una senzilla opció per solucionar el drenatge de la teva bateria en Android i és netejant les dades d'emmagatzematge dels serveis de google play.\nHem d'anar a Aplicacions-serveis de google play-administrar espai i Esborrar totes les dades.\nPuc parlar amb coneixement de causa que funciona, ja que m'ha passat a la meva recentment al actualitzar un pegat de android. Va ser fer això i tot va tornar a la normalitat fins i tot sense reiniciar el mòbil després de fer-ho. Un dia després d'esborrar totes les dades, podem anar a ajustos-bateria i comprovar que ha canviat el consum.\nopció 2 : Si el nostre recovery ho permet, ja sigui un recovery de fàbrica o un de modificat hauríem de fer un esborrar la memòria cau de particions o esborrar la memòria cau o esborrar la memòria cau. Recordem que la memòria cau no afecta res i es pot eliminar sense problemes.\nopció 3 : També podem anar a ajustos-comptes-google i entrar a les sincronitzacions de dades i desactivar aquells serveis que no usem. Per exemple si no fas servir “sincronitzar dades de google fit”, deshabiliteu , i així els que no facis servir.\nopció 4 : Desactivar els serveis d'ubicació i deixar que s'ubiqui només amb GPS, es fa des ajustos-accés a la ubicació-manera d'ubicació-sol dispositiu (GPS).\nopció 5 : Hi ha una aplicació que tracta de solucionar el drenatge de bateria dels serveis de google play costat d'uns petits requisits:\nTenir la bateria al 100% amb el carregador connectat\nEstar connectat a Internet\nInstal·la el reparador del drenatge de bateria de google\nopció 6 : La més fàcil de totes i quan no hi ha manera de solucionar-ho, formatar el mòbil i restaurar la imatge de fàbrica des ajustos-còpia de seguretat / restablir on haurem de fer un backup de les dades de la memòria interna (la sd no s'esborra)\nNOTA: Si tot i així no se us ha solucionat, deixeu comentari per investigar altres possibles solucions.\nQuè signifiquen: virus, el malware, troià, cuc, capturador de teclat, programari espia…\nMoltíssimes gràcies….totalment cert el que expliques. Jo estava a punt de canviar la bateria interna amb la despesa k suposa. A les botigues no busquen solucions en contra d'ells.\nAquest servit de google play (no sé com va aparèixer ni pl començar a consumir tota la bateria, però el meu telèfon va acabar 1 hora i cel·lular super calenta, estava espantada k no em explotés)….vaig voler desinstal·lar el programa però no es pot.\nI aquesta solució que comentes…*M'ha salvat el mòbil literalment * i a mi pel problema que suposava.\nUn altre cop, moltes gràcies…entrar\ncom formateig el cel? És que no m'està funcionant res i ja m'està consumint fins 3 hores de bateria! gràcies\nAquí explico i deixo la solució 100% comprovable al consum excessiu de bateria de Serveis de Google Play (És eliminar / desinstal·lar Google Play Jocs) – agost 2018


El minut a minut de les eleccions europees del 25 de maig a Sant Boi - Sant Boi Diari\n22:45h: Resultats finals a Sant Boi de Llobregat: el PSC perd la meitat del suport aconseguit l’any 2009 però es manté com la força més votada amb el 24,56% dels vots. ERC passa a ser la segona força més votada, amb el 14,26% dels vots, triplicant el suport aconseguit fa cinc anys; i ICV es converteix en el tercer partit més votat amb el 12,88%, gairebé el doble que a les anteriors europees.\n22:00h: Avança l’escrutini. El PSC és el partit més votat, amb el 24% del suport electoral, seguit d’ERC amb el 14%, ICV el 12% i PP el 10%.\n21:20h: Amb el 17% escrutat, guanya el PSC amb el 24% dels vots, seguit d’ERC amb el 16% mentre ICV i CiU es troben molt igualats en el tercer i quart lloc amb el 12,29% i el 12,18% respectivament.\n20:00h: Tanquen els col·legis electorals. Fins les 11 de la nit no es faran públics els resultats.\n18:45h: La participació del 32,52% a les sis de la tarda queda tres punts per sota de la mitjana de participació a Catalunya (35,40%) i un punt i mig ser sota de la participació al conjunt d’Espanya (34,08%).\n18:20h: La participació a les 18 hores és del 32,52%, set punts per sobre de la registrada a les eleccions europees de l’any 2009, quan a aquesta hora havien votat el 25,08% dels ciutadans.\n15h: La participació del 23,4% a Sant Boi queda dos punts per sota de la mitjana a Catalunya (25,26%) i es troba en la línia de la mitjana a Espanya (23,84%).\n14:15h: La participació a les 14 hores és del 23,4%. El percentatge és considerablement superior a la de les eleccions del 2009, quan a aquesta hora era d’un 18,62%\n12:00h: Desmuntades les meses electorals del Multireferèndum davant la pressió policial. Els organitzadors han decidit en assemblea desmuntar les meses electorals instal·lades a la plaça Catalunya i la Rambla Rafael Casanova després de rebre dos avisos dels Mossos d’Esquadra. 57 persones han participat abans de tancar les votacions.\n10:30h: Les meses electorals del Multireferèndum s’han instal·lat a la plaça de Catalunya, a la plaça de l’Ajuntament i al barri de Ciutat Cooperativa. Els Mossos d’Esquadra han identificat als fedataris i, segons informen els organitzadors a través de Twitter, han hagut de desmuntar la taula de la plaça Catalunya. L’han convertit en mòbil per tota la ciutat. S’estaran fins a les 8 del vespre, el mateix horari que els col·legis electorals.\nHem hagut de marxar de Pça Catalunya, ara tenim la #TaulaMobil per tot #SantBoi @multireferendum pic.twitter.com/79wzhFA2PL\n— Multireferèndum SB (@MRF_SB) Mayo 25, 2014\n09:00h: Hora d’obertura dels col·legis electorals. A partir d’aquest moment, dSantBoi comença la retransmissió en directe de la jornada electoral a través de Twitter i aquesta pàgina web que s’anirà actualitzant al llarg de tot el dia. Un cop tancades les urnes, es seguirà l’escrutini i s’oferiran els resultats de les eleccions al Parlament Europeu en clau local.\nTags:CiU Ciutat Cooperativa col·legis electorals eleccions eleccions europees eleccions europees 2014 ERC ICV Mossos d'Esquadra Multireferèndum plaça Catalunya PP PSC Rambla Rafael Casanova\n← La Comissió del Llobregat es reuneix a Can Julià per valorar la qualitat de l’aigua del riu\nDesmuntades les meses electorals del Multireferèndum davant la pressió policial →


Compra Scarpa Margarita que sempre has desitjat al preu més baix! La botiga de muntanya trekkinn farà realitat els teus somnis! Troba Calçat home a preus imbatibles. Fes una ullada a la descripció del producte amb les característiques tècniques i les valoracions dels clients que ja han comprat Scarpa Margarita. Aconsegueix les millors ofertes i descobreix les últimes promocions del catàleg online de muntanya!


Sagunt obri les seues festes patronals amb la 'xopà' - Comarcal CV\nInicio Valencia El Camp de Morvedre Sagunt obri les seues festes patronals amb la ‘xopà’\nImatge de la 'xopà' de Sagunt\nEl Dia del Major i la macro discomòbil Sagunt Summer Festival són els principals actes de la primera jornada de festes\nEl divendres 13 de juliol a les 19.00 hores s’inaugurarà el recinte de festes i la fira d’atraccions. Amb este acte començaran les dos setmanes de festes en les quals les diferents penyes s’agruparan nit rere nit en el recinte firal per a gaudir dels esdeveniments taurins des dels seus respectius cadafals.\nEixa mateixa nit es durà a terme la celebració del Dia del Major en la plaça Cronista Chabret amb un sopar per a les persones majors de la ciutat. Després de la vetlada hi haurà un ball amenitzat per Sonia Armela i el trio Music Jam.\nEl dissabte 14 de juliol arribarà el plat fort d’este inici de les festes. El dia començarà amb la concentració de les penyes a les 12.00 hores en el recinte firal. Totes les agrupacions realitzaran un recorregut que les portarà fins a l’Ajuntament. Des de les 13.00 hores es realitzarà la tradicional xopà des del balcó de l’Ajuntament.\nUna vegada finalitzat este acte hi haurà un correbous i una prova de vaques a càrrec de la ramaderia Gerardo Gamón. De vesprada es podrà veure també una exhibició especial de la ramaderia Germans Ozcoz. Ja a la nit es durà a terme un correbous amb sis bous embolats a les 24.00 hores. Després d’estes seguirà la festa taurina amb l’exhibició de dos vaques i dos bous embolats.\nDesprés d’esta llarga jornada taurina es realitzarà en la plaça del Bicentenari de Romeu la macro festa Sagunt Summer Festival en la qual actuaran els dj’s Charly Wise, Aitor García i Xisco Mañez amb animació i regals per als assistents.\nEl diumenge, 15 de juliol, es durà a terme un vermut musical al carrer Castell cortesia de la Taverna La Serp a les 12.30 hores. A la vesprada tornarà a haver-hi vaques en el recinte firal des de les 19.00 hores. A la nit, a les 23.00 hores hi haurà un concert de la Banda Simfònica Lira Saguntina en la plaça Major. A les 24.00 hores es podran veure en el recinte de fires tres vaques i dos bous embolats. Per a finalitzar el primer cap de setmana de festes hi haurà en la plaça Bicentenari de Romeu un Disc Èxits amb els dj’s José Andrés, Raúl T i Chris García a partir de les 00.30 hores.\nArtículo anteriorEn libertad con medidas cautelares el monitor de una granja escuela acusado de abusar de menores de entre 6 y 8 años\nArtículo siguienteLa pedregada de dimecres causa pèrdues de més d’11 milions d’euros a la comarca de la Costera\nL’Ajuntament de Sagunt acorda interposar un recurs contenciós contra el segon bypass


Els Castellers de Lleida celebren els seus 25 anys - TOTLLEIDA\nEl paer en cap, Miquel Pueyo, ha rebut els representants de Castellers de Lleida\nL’alcalde Miquel Pueyo els ha rebut a la Paeria, on li han explicat alguns dels actes per commemorar-ho. Entre altres, la XXIV Jornada de prevenció de lesions en el món casteller, que tindrà lloc aquest dissabte a la ciutat, o l’acte institucional al març, a la Llotja, amb diada castellera\nEls Castellers de Lleida celebren aquest 2020 el seu 25è aniversari. El paer en cap, Miquel Pueyo, ha rebut els representants de l’entitat aquest dijous a Paeria per conèixer el programa d’actes que ha previst per aquest quart de segle. Pueyo ha destacat la implicació dels castellers en el teixit cultural i social de la ciutat i la projecció que fan de la ciutat arreu on van.\nEls regidors Joan Ramon Castro, qui també es casteller, i Ignasi Amor han assistit a la reunió amb els futurs president i sots president, Pau Bonet i Andreu Palau; l’expresident, Carles Puig-gros; els futurs cap i sots cap de colla, Marc Giné i Marc Perea, i l’excap de colla, Llorenç Llaberia.\nEls representants de la colla bordeus han destacat que aquest dissabte Lleida acull la XXIV Jornada de prevenció de lesions en el món casteller, en el marc dels seus 25 anys. Hi haurà xerrades, ponències i debats, amb la participació d’una cinquantena de colles. És la trobada més important de l’any on es comparteixen coneixements i estratègies a l’hora de fer millors castells i més segurs. La jornada està organitzada per la Coordinadora de Colles Castelleres de Catalunya, amb el suport dels Castellers de Lleida.\nEntre les accions per celebrar aquest aniversari, també hi ha un acte institucional el diumenge 15 de març, a la Llotja, on es faran diversos reconeixements. Es complementarà la jornada amb una diada castellera a la plaça de la Llotja, que comptarà amb la participació de sis colles convidades.\nReunió del subdelegat del Gover a Lleida, José Crespín amb representants de la nova junta del Col·legi de Veterinaris de Lleida, encapçalada per Carmen López


Històric - CiutatFlamenco\nCiutat Flamenco és un festival de creació, experimentació i exhibició de propostes clàssiques i heterodoxes, transgresores i interdisciplinàries en l’àmbit del flamenco contemporani, un aparador a Barcelona de l’escena flamenca internacional. Neix l’any 1993 sota el nom Flamenco Ciutat Vella i al 2012 adopta un nou format i, en conseqüència, un nou nom.\nEl festival ha esdevingut en una cita ineludible per als amants del gènere a Barcelona. Des de la cerimònia més tradicional fins a l’expressió més desafiant, la proposta no només revisa la forma de fer aquest art, sinó que és capaç de revisar-se a si mateixa. Cada any presenta talents emergents al costat d’artistes consolidats, promovent la hibridació de llenguatges musicals i disciplines artístiques. A més, des de 2019 ha fet un pas més enllà i ha impulsat el Congrés de Flamencologia i Pedagogia Flamenca dins de la programació del festival.\nCiutat Flamenco neix de la importància del flamenco a Barcelona, i és que l’evolució d’aquest gènere no hauria estat la mateixa sense ella. A la ciutat han tingut lloc esdeveniments històrics únics que han marcat la història del flamenco, han actuat els millors artistes i han nascut grans referents del cante, el toque i el baile.\nIII CONGRÉS DE FLAMENCOLOGIA I PEDAGOGIA FLAMENCA\nWEB EDICIÓ 2021\nRESUM EDICIÓ 2020\nDuquende, La Fabi y Chicuelo\nII CONGRÉS DE FLAMENCOLOGIA I PEDAGOGIA FLAMENCA\nI CONGRÉS DE FLAMENCOLOGIA I PEDAGOGIA FLAMENCA\nRESUM EDICIÓ 2015\nRESUM EDICIÓ 2014\nRESUM EDICIÓ 2013\nFlamenco Lab Taller de Músics\nRESUM EDICIÓ 2012\nRESUM EDICIÓ 2011\nRESUM EDICIÓ 2010\nRESUM EDICIÓ 2009\nRESUM EDICIÓ 2008\nRESUM EDICIÓ 2007


ENS DEUEN TOT AIXÒ. EL GOVERN TÉ DEURES A FER… – Sindicat de Mossos d'Esquadra\nENS DEUEN TOT AIXÒ. EL GOVERN TÉ DEURES A FER…\nBenvolguts responsables del Departament d’Interior i de la Direcció General de la Policia: els treballadors de la DGP fa anys que patim retallades en aspectes econòmics, laborals, manca d’efectius, baixa motivació i des de l’SME fa anys que denunciem les mancances i condicions laborals dels moss@s, per tal de poder tenir unes expectatives laborals dignes.\nA canvi rebem una disponibilitat i assumpció de funcions sense contraprestacions econòmiques, càrregues de feina i sobreesforç laboral, ens segueixen maltractant pel que fa al pagament de les pagues extres, impagament de dispositius i acumulació d’hores acumulades sense un sol gest per part seva.\nÉs hora que escoltin als treballadors, per això instem als responsables del Departament i la DGP a:\nQue instin al Govern que es faci una dotació pressupostària valent i dimensionada per a la DGP.\nQue convoquin concursos de mobilitat per al personal, tant sigui USC com les diferents especialitats d’Investigació, ARRO i Trànsit.\nQue es convoquin urgentment el total de places que faltin per tal d’assolir els 18.200 mossos pactats, i en cas contrari, els diners que haurien de percebre aquests treballadors i que la resta suportem la seva feina, es reparteixi com a paga de productivitat.\nQue es recuperi de manera urgent el FAS i la bufanda de productivitat per als moss@s.\nQue es paguin de forma urgent el total de les pagues extres 2013 i 2014, o en tot cas, un import no inferior a 250€ mensuals fins al pagament d’aquestes.\nQue es dimensionin les hores extres i s’actualitzin a un preu digne, i un cop fet, s’eixuguin les bosses d’hores acumulades a preu d’hora extra.\nQue es permeti el cobrament de 3 dies d’hores d’assumptes personals a preu d’hora extra, de forma voluntària i optativa per part del treballador.\nQue es realitzi un catàleg formatiu atractiu per als treballadors de la DGP, aplicant una formació de 60 hores bianuals i un cop realitzades, es consolidi un pagament de 30€ mensuals per aquesta assistència a formació.\nQue es doti pressupostàriament al Departament d’Interior i que els responsables d’Infraestructures actualitzin i mantinguin els llocs de treball on realitzin els treballadors les seves funcions, perquè la situació és greu i en molts indrets la situació és crítica, per climatització, filtracions, temperatures extremes o manteniments nuls.\nEl material obsolet, sigui equips informàtics, vehicles o equipaments de les diferents unitats i serveis centrals del Cos, fa que com a treballadors i amb esperit de voluntat de servei, haguem d’assumir unes condicions precàries i el servei de seguretat pública al ciutadà es ressentirà i no volem que això passi. 29 10?\nDescarrega’t el PDF: ENS DEUEN TOT AIXÒ. EL GOVERN TÉ DEURES A FER…


El Sala 5 Martorell es reforça amb Oussama Chefraou per buscar l'ascens - Regió7 :: El Diari de la Catalunya Central\nEl Sala 5 Martorell es reforça amb Oussama Chefraou per buscar l'ascens\nquim miró 08.01.2019 | 23:44\nOussama Chefraou, al mig, és nou jugador del Sala 5 Martorell arxiu particular\nOussama Chefraou, al mig, és nou jugador del Sala 5 Martorell\nOussama Chefraou (Marroc, 1996) s'ha convertit en el fitxatge d'hivern del Sala 5 Martorell en el seu intent de recuperar la categoria perduda: la Segona Divisió B. El martorellenc torna a casa després de gairebé una dècada de la seva marxa al FC Barcelona. Amb Oussama a les seves files, el Sala 5 reforça, encara més, la seva candidatura al títol de Tercera Estatal. «Martorell és casa meva i sento el Sala 5 com una part de mi. Tard o d'hora tenia clar que acabaria jugant a Martorell», ha dit Oussama Chefraou. Després d'uns primers anys de formació a Martorell, Oussama va fer el salt als equips base del FC Barcelona on va jugar durant 7 temporades. El martorellenc va arribar a debutar amb el primer equip dirigit per Andreu Plaza i es va proclamar campió de la Copa Catalunya amb els blaugranes.\nTudela va ser el seu destí després de sortir del Palau Blaugrana i va jugar de forma regular una temporada a Primera Divisió amb l'Aspil Vidal Ribera Navarra. La temporada passada va fer el pas al Manresa FS (equip amb què es va proclamar campió a Segona B) i, aquest primer tram de curs, a l'Isur Ciutat de Terrassa, conjunt que s'ha retirat de Segona Divisió B. Oussama ha estat internacional amb la selecció estatal sub-21 i internacional absolut amb la selecció del Marroc i de Catalunya, i amb aquesta última en categoria juvenil es va proclamar campió d'Espanya la temporada 2014/15.


La companyia invertirà 4 M€ en un nou centre logístic que crearà 150 llocs de treball\nMireia Trepat i Miquel Antolín, dos dels fundadors de Freshly Cosmetics. FRESHLY\nBarcelonaL'empresa de cosmètics naturals Freshly Cosmetics acabarà aquest any, marcat per la pandèmia de covid-19, amb una facturació a prop dels 30 milions d'euros, un 140% més que l'any anterior, segons ha informat aquest dilluns l'empresa nascuda a Reus, que preveu tancar l'exercici amb un benefici d'uns 3,5 milions d'euros.\nLa companyia, que el 2019 tenia una plantilla de 113 empleats, ja s'acosta als 200 i l'any que ve preveu continuar les incorporacions amb la contractació d'una vintena de professionals de desenvolupament web.\nMalgrat la situació difícil de l'economia, l'empresa espera continuar creixent i arribar a una facturació de 55 milions d'euros el 2021. La companyia no aturarà les inversions l'any vinent i ha comprat dues parcel·les a l'Incasòl per aixecar un nou centre logístic a Gandesa, que es començarà a construir al gener.\nSerà el tercer centre logístic de la companyia, al polígon industrial la Plana de Gandesa, amb una superfície de 14.000 metres quadrats i que permetrà augmentar les operacions logístiques fins als 200 milions d'euros. El projecte, realitzat per IDP i que suposa una inversió de quatre milions d'euros, estarà acabat a finals del 2021 i es dissenyarà amb un enfocament respectuós amb el medi ambient, amb producció fotovoltaica pròpia i materials sostenibles, segons ha informat la companyia. Aquest centre logístic es preveu que generi 150 llocs de treball en tres anys.\nTot i que entre els mesos de març i maig la marca no va enviar comandes a causa de la pandèmia, Freshly Cosmetics ha multiplicat les vendes en gran part per la seva campanya de Black Friday, Freshly Black Week. Només aquesta promoció va suposar una facturació de 7 milions d'euros, amb més de mig milió de productes venuts en una setmana.\nLa companyia ja fa enviaments a tot Europa, però té com a prioritat per al 2021 expandir-se pel continent i posicionar-se com a marca a Itàlia, França i Bèlgica, com ja ha fet aquest any a Portugal. L'objectiu és duplicar la facturació fora d'Espanya, que actualment representa el 10%.\nA més, Freshly Cosmetics ha obert aquest any la seva primera botiga física a Madrid –la segona a Espanya– i ha llançat una nova línia de productes naturals per a mascotes amb el nom de Freshly Pets.\ncosmètica freshly cosmetics


Cuina o barbàrie | elPiscolabis\nDe alexperezcaballero / 26/03/2022 / alimentarse, conocer, educar, Uncategorized / Deja un comentario\nLa Maria Nicolau cuina a casa. També és cuinera professional, és a dir, ho fa per guanyar-se la vida. I parla molt, pels descosits i amb vehemència. I és una activa tuitaire. Fins i tot fa ràdio i una mica de tele. I ara també escriu. I diu que menys punyetes i que ens posem tots a cuinar.\n«Cuina! o barbàrie», el llibre.\nTemps difícils aquells del confinament, en els que molts dels confinats ens vam llençar a fer activitats distretes que ens omplissin la panxa, però sobre tot, l’esperit. De sobte, ens vam convertir en aprenents de cuiners, pastissers i flequers. Això serà digne d’estudi pels historiadors del futur: cuina pandèmica de l’avorriment.\nAbans d’anar a El Ferrer de Tall a tastar la seva cuina, a la de la Maria la vaig conèixer pel Twitter fa un parell d’anys, tot seguint el fil d’un grup de pagesos, @PagesosGPS, tan actiu com combatiu, que parlen de la producció alimentaria i de les dificultats que tenen per oferir-nos el millor que la terra pot donar. La Maria feia tuits molt guapos i uns vídeos didàctics https://marianicolau.com/videotutorials/ sobre cuina catalana, a casa seva i, moltes vegades, amb l’aparició estel·lar de la Carmela, la seva filla. En aquell ecosistema també cohabita una gossa amb nom de ciutat imperial, la Roma. I la Lídia, la mestressa de El Ferrer de Tall, el restaurant que per fora té pinta de bar de poble, però per dintre és com estar a casa, però en mono: tot ben posat I ben servit, senzill, sense estridències, acollidor. Tal com he explicat, ja veieu que el ecosistema de la Maria és molt femení. Està a Vilanova de Sau, prop de Vic, suficientment lluny de Barcelona per no massificar-se i suficientment a prop de tot arreu de Catalunya per ser visitada per molta gent. Fins i tot per dietistes com jo.\nLa Maria és com una alpinista, ha fet un tortuós i llarg camí abans de parar en mig de la muntanya a establir el campament base, a partir del qual va fent els cims que envolten el gran circ. És una dona prou sensible per fer cuina bona, però no tova, de les que s’arremanga constantment. Diu que sempre està aprenent (menys quan fa fricandó, que li surt perfecte). És divertida I xerra molt. Molt.\nEls dietistes, de vegades, estem una mica desconnectats de la realitat. Recomanem dietes, aliments, nutrients, donem pautes i consells per mirar de menjar millor… però poques vegades recomanem cuinar bé, amb amor. Pot ser per falta de coneixement, de temps o d’interès, no ho sé pas. O perquè, pot ser, no creiem en la cuina i si amb els carbohidrats i les proteïnes.. A les hores, els nostres pacients s’atipen de seguir aquells consells pensats per fer baixar el colesterol, els triglicèrids o el sucre; per facilitar les digestions i evitar les gastritis, o per adaptar les textures del que menja el iaio, la mare o la tieta que ha patit un ictus, per tal que no s’ennuegui. Una dieta és com una recepta de cuina: hi ha milers de receptes de fricandó a llibres o blogs de cuina. L’objectiu és fer un fricandó amb vedella i bolets que sigui bo. Cadascú interpreta i adapta la recepta segons la seva experiència i criteri. Però al final ha de quedar fricandó, no calamars amb mandonguilles.\nFa uns dies vaig anar a la presentació del primer llibre de la Maria Nicolau, “Cuina! o barbàrie”. Estava acompanyada de l’Ada Parellada (mestressa i cuinera de Semproniana) i de l’Elisenda Pineda (periodista de Catalunya Ràdio). L’Ada va parlar de l’arròs grenyal perfecte, que pot ser no el trobarem mai. Aquell punt duret, però no cru, ni massa dur, ni massa tou. Això es la cuina, perseguir la perfecció sense arribar mai. Com a la vida.\nEl llibre de la Maria ens explica que la cuina és emoció, experiència i molta ciència. I el sofregit és la mare dels ous de la cuina catalana, segons explica: “Una pasteta sensacional que no es fa a cap altre part del món… una mena de confitura de ceba en greix, a la qual eventualment es pot afegir all i/o tomàquet, si escau o si el cuiner o considera oportú.” Realment és una definició de sofregit meravellosa. La Maria ens diu que la ceba cal tallar-la tan petita com es pugui; però tallar-la, res de rallar-la o triturar-la. Per això cal agafar la ceba, una taula de tallar, un bon ganivet i picar-la ben fina. I plorar molt (no d’emoció… o pot ser sí). “Una ceba és un 90 % aigua, un 5 % de sucre i un 5% de carbohidrats, proteïnes, aminoàcids i coses minúscules… L’objectiu del sofregit com a tècnica i com a procés és eliminar completament aquest 90 % d’aigua en el temps en el que la resta de substàncies que formen la ceba interactuen entre elles, impulsades per la calor, i pateixen en essència dues grans transformacions: la caramel·lització i la reacció de Maillard.”\nEl llibre de la Maria és com un sofregit: simple d’ingredients -en els conceptes inicials, en les receptes, en la seva forma d’explicar- però complexa en allò que es produeix dintre d’ell -profund en el contingut-. La base de la cuina catalana, on molts plats tenen el fonament.\nEl que s’explica a Cuina! o barbàrie desperta al cuiner ancestral que tots portem dintre, amagat i, en general, poc entrenat. Menys precuinats i més cassoles. Menys Glovo i més ous al plat, siguin fets al microones, al forn o, fins i tot a la fregidora sense oli. El temps que cal dedicar-li, el traiem de veure sèries i vídeos de gatets. Desperta, cullera!\nEtiquetas: Cuina, Cuina catalana, Cuina o barbarie, El Ferrer de Tall, Maria Nicolau


El CERAP, Premi BBVA a l’Entitat de l’Associacionisme Cultural Català | Ens de l'Associacionisme Cultural Català\nEls Premis Antoni Carné també han premiat Montserrat Garrich, l’Associació de Publicacions Periòdiques en Català, l’Agrupació del Bestiari Festiu i Popular de Catalunya, l’Associació Cultural Sibemoll i l’Associació Cultural Botafocs\nGuanyadors de la III edició dels Premis Antoni Carné. Foto: Àngels Mercadé.\nL’Ateneu Barcelonès ha acollit la tercera edició dels Premis Antoni Carné, que reconeixen les entitats, les iniciatives innovadores i comunicatives, les activitats, els programes i les persones dedicades a l'associacionisme cultural.\nNit d’emocions intenses, la viscuda avui a l’Ateneu Barcelonès durant l’acte de lliurament dels III Premis Antoni Carné de l’Associacionisme Cultural Català. Nervis per conèixer el veredicte del jurat en les sis candidatures que es presentaven; alegria dels guanyadors i finalistes en conèixer el reconeixement a les seves iniciatives i projectes; i també tristesa i frustració per no poder comptar amb la presència dels dirigents polítics que no han pogut participar-hi per la seva condició de presos polítics o exiliats.\nCom a presidenta de l’Ens de l’Associacionisme Cultural Català, entitat organitzadora del certamen, Rosa Maria Provencio ha donat la benvinguda els assistents recordant la importància que tenen els col·lectius de cultura popular “pel progrés de la societat i per demostrar que qualsevol persona té moltes capacitats”.\nPresentada pel clown i guionista Ferran Aixalà, la gala ha comptat amb les actuacions de la Banda FCSM&Symphocat i la Colla Mare Nostrum, guanyadora del Campionat de Catalunya de sardana esportiva els darrers cinc anys. En delegació de la consellera de Cultura Mariàngela Vilallonga, també hi assistit la directora general de Cultura Popular Maria Àngels Blasco.\nGuanyadors i finalistes dels III Premis Antoni Carné de l’Associacionisme Cultural Català\nPer millorar la visibilitat dels projectes desenvolupats per les associacions culturals, la tercera edició dels Premis Antoni Carné de l’Associacionisme Cultural Català ha incorporat una important novetat: reconèixer, a més de les candidatures guanyadores, també aquelles que han merescut una menció especial per part del jurat. Complementàriament, els guardons han incorporat la categoria Iniciativa Innovadora, creada amb l’objectiu de donar suport aquelles pràctiques que contribueixen a la renovació dels col·lectius de cultura popular.\nEl Centre d'Estudis Riudomencs Arnau de Palomar ha estat mereixedor del Premi BBVA a l’Entitat de l’Associacionisme Cultural Català per “excel·lir en la dinamització social de Riudoms, la renovació generacional de l'entitat, la col·laboració amb els centres educatius del seu entorn i la conservació i divulgació del patrimoni cultural del seu poble”.\nEl Premi Previsora General al Programa ha recaigut en l’Associació Cultural Botafocs, establerta a Castelló de la Plana, on segons ha destacat la justificació del jurat, ha aconseguit “consolidar un calendari festiu que gaudeix d'una gran popularitat a la Plana Alta” i per haver liderat la creació d’una xarxa associativa favorable a la conservació de la llengua i les tradicions catalanes.\nImpulsada per la Cobla Ciutat de Girona, la Fonoteca de Cobla treballa per la recerca i recuperació d'autors i peces inèdites per cultura. Un projecte que ha merescut la concessió del Premi Arç Cooperativa a l’Activitat a l’Associació Cultural Sibemoll, premiada “per posar a disposició dels estudiosos i el conjunt de la ciutadania” aquest ampli corpus recollit.\nL’Agrupació del Bestiari Festiu i Popular de Catalunya ha rebut el Premi a la Iniciativa Innovadora gràcies a la presentació del projecte de digitalització en 3D del bestiari. Cofinançada per la Fundació puntCAT, aquesta iniciativa permetre recuperar els elements d'imatgeria que han desaparegut o sofert desperfectes, a més de permetre la creació de petites rèpliques pel gaudi particular.\nEl Premi Tornaveu al Mitjà de Comunicació ha premiat l’Associació de Publicacions Periòdiques en Català (APPEC) “per contribuir a la difusió de les revistes impulsades des de l'associacionisme cultural, com ara les del col·lectiu geganter, sardanista, ateneista, escolta o dels àmbits del cooperativisme i la defensa de la llengua catalana”.\nFinalment, la trajectòria associativa de Montserrat Garrich i Ribera ha estat reconeguda amb el Premi ENS a la Persona de l’Associacionisme Cultural Català. Garrich ha publicat nombrosos articles i monografies, especialment referits a balls i danses. Actualment és vocal de l’Esbart Català de Dansaires i la Federació d’Entitats de Cultura Popular i Tradicional de la Barcelona Vella i La Casa dels Entremesos, i també coordina l’Inventari de danses vives de Catalunya.\ndijous, 07 de novembre de 2019 01:15h


TESTIMONI >> Dani Pujol | CEC Digital\nVoldria compartir amb vosaltres el que m’ha succeït aquest matí. Una companya de classe em va demanar ahir que anés a un programa pilot de ràdio que havia de preparar amb uns quants companys de classe. Es tractava d’una tertúlia amb tres convidats. Els tema estava relacionat amb la religió a les aules i la seva influència educativa. Jo estava espantat doncs sempre em fa por el rebuig i em considero un covard quan es tracta de parla de la fe en Crist (i més encara al mig de la meva classe); estimo massa la meva pròpia imatge i no m’agrada ser rebutjat pels altres, però al final, vaig acceptar la invitació.\nD’una banda hi havia un enginyer que havia estudiat a un col·legi de l’Opus Dei i es considerava a ell mateix completament ateu. D’altra part, hi havia una noia que havia estudiat a un col·legi religiós i creia que la religió era bona i necessària per a l’educació de l’alumnat. Després estava jo: que mai vaig estudiar a una escola religiosa (ho vaig fer a l’escola pública de la ciutat) però que sóc creient. Per això el locutor em va preguntar amb estranyesa: “Com tu, que no has estudiat en un col·legi religiós tens un sentiment religiós tan fort?”\nI per què us explico tot això; perquè mai m’hauria pensat que en mig de la meva classe arribaria a dir coses com aquesta:\n- “Les religions no salven, ni tampoc l’evangèlica; només Crist salva. Per tant, jo no crec en cap religió; crec en Crist.”\n- “Si un és cristià creu que Jesús va morir; i si va morir, també va ressuscitar; i si va ressuscitar, com no s’ha de poder tenir una relació amb Ell?”\n- “El missatge de Jesús no era un missatge de conducta simplement, era un missatge de penediment.”\nEl millor de tot era veure com es paralitzaven les cares de les persones presents al sentir aquestes coses. El meu professor em sembla que esta ‘flipant’… En fi, crec que al final, fins i tot l’ateu es va moderar.\nI tot per llegir aquell matí el Salm 27 i creure. Gràcies Senyor.\nGermans i família, fills de l’Altíssim, què més podem fer? A qui hem de témer? Tenim sempre por però mai no sabem com pot penetrar la veritat en cors que tenen set. Sé que la covardia i la tremolor tornaran a venir, però no tindran tanta força quan jo sigui íntegre davant del meu Senyor.\nUs vull animar a aixecar-vos, no per defensar una religió, no per defensar uns dret, no per defensar més!, sinó per atacar, per prendre l’ofensiva i fem trontollar les portes de l’Hades amb el poder del Redemptor. Però hem de saber que això serà impossible si no entrem en el Consell del Senyor perquè “qui pot abastar l’esperit del Senyor? Qui pot suggerir-li bons consells?…”. És necessari conèixer Déu en intimitat, buscar-lo en integritat i romandre en Ell per estar ferms en la Gràcia.\nMalgrat que tot un exèrcit acampi en contra nostra, no tinguem por. Estiguem units, malgrat que en contra nostra s’aixequin guerres. Malgrat tot, estiguem confiats! s!\n“Una cosa he demanat al Senyor i la desitjo amb tota l’ànima: poder viure a la casa del Senyor tots els dies de la vida, per fruir-hi de l’encís del Senyor i vetllar pel seu temple.”\nÀnim a tot el poble de Déu!


Les obres de la Central del Molí permeten documentar restes medievals de l’antic rec comtal i del Molí de Baix - Ajuntament de Girona\nLes obres que des de fa unes setmanes es porten a terme a la Central del Molí han posat al descobert diverses restes arquitectòniques de les instal·lacions subterrànies de l’antic rec comtal i del Molí de Baix que hi havia en aquesta zona del Mercadal. Malgrat les modificacions modernes i contemporànies, encara es conserven part dels conductes que hi havia fa més de 800 anys en aquest indret.\nLa troballa s’ha fet arran de les actuacions que l’Ajuntament de Girona ha engegat en aquest espai per adequar l’antiga Central del Molí i condicionar les instal·lacions per ubicar-hi noves oficines municipals. Concretament, les restes medievals s’han trobat durant les tasques de comprovació de la fonamentació de l’edifici, a través de les quals s’han pogut inspeccionar dos dels tres canals de la infraestructura. Es tracta del primer testimoni arquitectònic conservat que s’ha trobat d’aquests espais.\n“A Girona som una ciutat que tenim una relació intensa amb l’aigua i hem de posar en valor el patrimoni hidràulic que tenim. Amb la nova descoberta iniciem un procés de recerca per aprofundir en el coneixement d’aquest patrimoni i en la seva relació amb el barri del Mercadal on ja teníem constància documentada de la presència de molins durant l’edat mitjana”, ha explicat l’alcaldessa de Girona, Marta Madrenas.\nL’Ajuntament de Girona preveu documentar gràficament i estudiar les restes per posar-les en valor conjuntament amb un treball integral de tota la activitat hidràulica de la zona.\nL’evolució urbanística del barri del Mercadal, iniciada a l’antiguitat tardana tal com testimonia una necròpolis ubicada a l’entorn de l’església de Santa Susanna, es va originar i es va desenvolupar, en gran mesura, gràcies a l’impacte del pas del rec comtal en el seu darrer tram, just abans de desembocar al riu Onyar.\nTal com testimonien els primers documents conservats, que daten dels inicis del segle XI, la hidrografia de la zona va propiciar ben aviat un entorn agrícolament favorable, que va propiciar l’establiment de grans extensions d’hortes i que molt aviat es va declarar industrialment aprofitable, fet que va afavorir la instal·lació de diversos molins a l’indret. La continuïtat i el creixement de d’aquests molins demostren l’èxit d’aquesta activitat. Segons una missiva reial de l’any 1346, es van inventariar 27 molins en aquest sector i, de fet, l’activitat d’alguns d’ells no s’aturaria fins ben entrat el segle XIX.\nUn d’aquests molins, el molí de Baix, ubicat a la cantonada entre el carrers de Santa Clara i el carrer del Perill, és el màxim exponent de continuïtat d’aquesta activitat. Així el vell molí fariner esdevindria l’any 1885 la primera instal·lació d’una central elèctrica a la ciutat. El pas del temps i l’avenç de les tecnologies substituirien, primer, les rodes de molí per turbines i, més tard, aquestes per generadors d’energia elèctrica.


Óscar Sánchez: "Volem formalitzar més serveis per a la ciutadania a Constantí" | Diari de Tarragona\nÓscar Sánchez: "Volem formalitzar més serveis per a la ciutadania a Constantí"\nActualment l’Ajuntament està treballant en els contractes de l’aigua i dela neteja efectiva per arreglar els «problemes més reals»\n30/07/2019 18:33 | Actualizado a 30/07/2019 18:33\nÓscar Sánchez, alcalde de Constantí, davant de la porta de l’ajuntament. FOTO: Cedida\nAquest cap de setmana Constantí ha donat tret de sortida a la Festa Major d’Estiu. L’alcalde del municipi, Oscar Sánchez (PSC), inicia el mandat amb la celebració.\nAquest cap de setmana hem fet una exhibició de MotoCross Freestyle, que normalment es fa amb el Moto Club d’aquí el poble, però aquest any hem comptat amb pilots molt reconeguts i ha estat més multitudinari que mai.\nQuin diria que és el plat fort?\nSobretot el dia 1, perquè és Sant Feliu, el patró. Sempre és el més emotiu de tots. Les activitats durant la jornada són diverses, però en destacaria tot l’apartat de tradició cultural.\nHeu fet participar la població per decidir els actes?\nLa majoria d’actes són organitzats amb entitats. Per exemple, aquest any tenim la tercera edició de les Barraques, els grups de les quals es decideixen entre totes les entitats. Gairebé tot es decideix conjuntament amb les entitats, és a dir que el poble forma part també de l’organització. La Festa Major la fem entre tots, i és de tots.\nPer quin motiu un personatge com el Mag Lari és el pregoner?\nÉs una tradició. A la Festa Major d’estiu sempre intentem portar una persona relacionada amb l’espectacle, més mediàtica. En canvi, a la Festa Major d’hivern del gener, busquem a una persona amb un perfil que tingui més a veure amb el municipi de Constantí. Demà rebrem el famós il·lusionista Mag Lari, que estic segur que tothom espera amb moltes ganes.\nAra mateix tenim dos contractes molt importants com a Ajuntament: el de l’aigua i el de la neteja efectiva. Fa anys que no es revisen i el que nosaltres volem fer és formalitzar contractes amb molts més serveis per la ciutadania. Portem ja un any treballant en aquest tema i la nostra intenció és, abans de res, arreglar els problemes més reals que tenim.\nCom afronta a nivell personal aquest nou mandat?\nAmb molta il·lusió i ganes. Crec que amb el temps podem millorar moltes coses i oferir un molt bon servei a la ciutadania. Entre l’equip i jo ja ens coneixem molt bé el funcionament de l’Ajuntament i els problemes que té Constantí, i podem aconseguir moltes coses.\nA nivell de poble, quina és la principal demanda?\nLes demandes són diverses, però en les eleccions s’ha demostrat la confiança cap a nosaltres a l’hora de respondre a elles. Hi ha problemes que requereixen més temps, com el tema de l’aigua, però en el mandat anterior ja vam complir amb d’altres efectivament: vam baixar el coeficient municipal de l’IBI, vam triplicar la inversió per habitant... Crec que la gent és conscient que estem treballant amb molta intensitat.\nQuin creu que ha de ser el paper de Constantí en el Camp de Tarragona?\nHa de tenir un paper destacat. Constantí, geogràficament, se situa al bell mig del Camp de Tarragona. Tenim unes connexions molt bones a nivell viari i crec que ha de ser un dels pilars de la zona. Aquesta és la nostra aposta, perquè creiem que Constantí té un potencial enorme. A tall d’exemple, hem aprovat recentment el pla parcial del polígon, que atreurà moltíssimes inversions amb la conseqüent creació de llocs de treball, ingressos extraordinaris... Aquest posicionament és un dels nostres objectius com a equip de govern, i creiem que amb el temps podem aconseguir-lo.


Excel·lents valoracions a La Guia 2015 - DO Montsant\nLa Guia de Vins de Catalunya ha tornat a reconèixer el treball dels cellers de la DO Montsant situant novament els seus vins entre els millors.\nLa Guia de Vins de Catalunya ha tornat a reconèixer el treball dels cellers de la DO Montsant situant novament els seus vins entre els millors. En l’edició 2015 de la guia de Jordi Alcover i Sílvia Naranjo, quatre vins de la DO es troben entre els deu més ben valorats: Acústic Negre 2012 d’Acústic Celler, 9,76 punts; Pater 2011 de Ficaria Vins, 9,76 punts; De Calpino 2013 de Mas de l’Abundància, 9,76 punts, i Palell Garnatxa Peluda 2012 d’Orto Vins, 9,75 punts. De fet, De Calpino 2013 va ser reconegut també com el Millor Vi Blanc de la guia, premi que li va ser concedit “ex aequo” amb un vi de la DOQ Priorat.\nLes excel·lents valoracions dels vins de la DO Montsant a La Guia de Vins de Catalunya es posen de manifest també pel fet que una trentena de vins superen el llindar dels 9,50 punts, valoració que defineix els vins Top segons la publicació. Aquesta trentena de vins corresponen a deu cellers de la DO. A banda dels anteriorment esmentats, també han situat vins entre els Top els cellers Vinyes Domènech, Agrícola Ulldemolins, Celler de Capçanes, Alfredo Arribas, Venus La Universal i Celler el Masroig. Pel que fa als vins Top, cal destacar el cas d’Acústic Celler, el celler català amb més referències per sobre dels 9,50 punts, amb un total de 9 vins.\nEn el que respecta a la valoració global dels cellers de la DO Montsant, cal fer esment en què una vintena d’elaboradors superen la nota mitja dels 9 punts, valoració que s’extrau dels vins que han presentat a la guia.\nRespecte a la valoració mitjana dels vins de la DO Montsant per tipus, els blancs han obtingut 9,23 punts; els blancs amb criança, 9,28 punts; els rosats, 8,69 punts; els negres, 9,06 punts; els negres amb criança, 9,04 punts, i els dolços i rancis, 8,56 punts.\n5 troballes de La Guia de Vins\nA banda de les puntuacions, Jordi Alcover i Sílvia Naranjo dediquen un apartat de La Guia de Vins a les “Troballes”, vins que, entre d’altres, contenen sorpreses. En aquest apartat, els autors destaquen cinc vins de la DO Montsant.\nD’una banda, De Calpino 2013 de Mas de l’Abundància i Bancal del Bosc Blanc 2013 de Vinyes Domènech. Els autors afirmen que si bé són “extrems oposats pel que fa a l’edat de la vinya, treballen en sintonia pel que fa a la maduresa del raïm i a l’expressió varietal de la garnatxa blanca”.\nÈlia 2011 de Ficaria Vins és una altra de les troballes de La Guia de Vins. D’Èlia afirmen que “les companyes de la garnatxa semblen amagades darrere d’una expressió varietal molt fresca i madura. Poques ampolles, que haurien de tenir un preu diferent, força més alt, tenint en compte la seva qualitat”.\nPer últim, entre les troballes de Jordi Alcover i Sílvia Naranjo també hi pareixen Finca Cucó Jove 2013 de Celler el Masroig i Ulldemolins Garnatxa 2013 d’Agrícola Ulldemolins. “Demostren que hi ha qualitat en molts vins negres joves que poden entrar en els menús més econòmics sense problemes, però afegint-hi molta qualitat”, afirmen. “Vins clàssics, de garnatxa o garnatxa-carinyena, frescs, coherents, rabiosament afruitats i alhora suaus”, conclouen.\nAcústic 2012 entre els millors de La Guía Gourmets 2015


Els penals priven Paula Fernández de sumar el seu segon europeu sub-17 - Regió7 :: El Diari de la Catalunya Central\nEls penals priven Paula Fernández de sumar el seu segon europeu sub-17\nLa selecció estatal va caure amb Alemanya des del punt fatídic després d'empatar a zero gols\nredacció | manresa 17.05.2016 | 09:55\nEl combinat estatal amb Paula Fernández al darrere, tercera per la dreta uefa\nLa sort que fa falta per sortir vencedor d'una tanda de penals no va acompanyar Paula Fernández i la selecció estatal femenina sub-17 en la final del Campionat d'Europa de la categoria celebrada ahir a Bielorússia, davant de la potent Alemanya. El marcador al final del temps reglamentari va ser d'empat sense gols; per penals, va vèncer Alemanya per 2 a 3.\nLa santfrutiosenca Paula Fernández (FC Barcelona), que ha tingut una alt protagonisme en aquesta competició com a futbolista d'elaboració, va sortir a l'onze inicial i va disputat tot l'enfrontament però no es va encarregar de llançar cap penal.\nLa primera part va ser molt travada. La proposta futbolística d'Espanya basada en el toc i la tècnica topava un cop i un altre amb la major potència física de les alemanyes. Així, unes i altres van generar poques oportunitats. Tan sols dues indecisions de les respectives porteres van estar a punt d'acabar en gol. Primer, una cessió d'una defensora d'Alemanya va passar per sota de les cames de la portera Döge en el seu intent de rebutjar la pilota, tot i que la direcció era desviada respecte a la porteria i va anar a córner. A la porteria d'Espanya, una sortida deficient de Noelia Ramos va propiciar un mal rebuig d'una companya seva, que va anar al pal.\nA la represa, dues oportunitats molt seguides d'Alemanya amb una rematada al travesser de Pawollek (min 45) i un xut encreuat de Bühl (min 49) que va repel·lir el pal. En els primers minuts del segon temps, el conjunt estatal es va veure superat. Després d'una bona opció d'Andujar amb un llançament que va aturar Döge (min 68) i en una fase amb el joc més equilibrat, Alemanya va tenir el gol a l'abast amb un u contra u, una rematada al pal i un tercer xut desviat per Noelia Ramos a córner, tot seguit (min 69). I després de molts nervis en els dos equips es van exhaurir els 80 minuts de temps reglamentari i es va passar a la ruleta dels penals, que va somriure a Alemanya.


La jutge acaba la investigació contra l'assassina de Badoo\nAtacava i robava les seves víctimes\nAcusa la veneçolana Candy Arrieta, coneguda com a «Dulce Ángel» a la xarxa social de contactes, d'assassinat, detenció il·legal, estafes i amenaces\nEnviava missatges i vídeos en els quals oferia sexe per atreure homes i robar-los. «M'agraden els madurets», va escriure a un d'ells\nMadrid 26 de de maig del 2020. Actualitzada 27 de de maig del 2020 a les 10:29\nLa coneguda com a «assassina de Badoo», Hedangelin Candy Arrieta, està més a prop d’asseure’s al banc dels acusats acusada d’assassinat, detenció il·legal, amenaces i estafes. La jutge María José Bello, encarregada del cas, ha dictat una interlocutòria amb què tanca el sumari i les investigacions contra ella, contra la seva parella, el marroquí Mohamed Achraf, i un còmplice, José Antonio Meléndez, segons ha conegut EL PERIÓDICO. Els tres seran jutjats a l’Audiència de Saragossa.\nSegons les investigacions de la Guàrdia Civil, Candy Arrieta, una dona veneçolana de 34 anys que es feia anomenar «Dulce Ángel» a la xarxa social de contactes Badoo, atreia homes amb imatges i missatges pujats de to. Així, els convencia per veure’s i tenir sexe amb ella a Pedrola (Saragossa), el poble on vivia. Una vegada que les víctimes arribaven a aquesta localitat, eren assaltades i colpejades per la dona i la seva parella, Mohamed Achraf.\nLa trama va enganyar i va atacar amb el ganxo de Candy tres homes entre el juliol i el setembre del 2019. El primer en picar va ser un camioner romanès, que va acudir al poble per trobar-se amb la dona. Li van robar el seu cotxe, un Renault Clío, el seu telèfon mòbil i 50 euros. Tot just un dia i mig després, Candy va convèncer un altre home que va conèixer a Badoo perquè anés a veure-la. Aquesta vegada es tractava d’un empresari de 58 anys, divorciat i de Tudela (Navarra). La dona el va atreure enviant-li missatges com «m’agraden madurets» i imatges en les quals se la veia amb molt poca roba.\nDesprés de rebre una videotrucada de Candy, que llavors es feia dir «Bella» a Badoo, el 4 de setembre l’home va sortir amb tren per trobar-se amb ella. Tot just arribar, va ser colpejat al cap amb una clau anglesa pel nòvio de Candy, després el van lligar de peus i mans, el van ficar al maleter d’un cotxe i li van treure la targeta de crèdit a punta de pistola, segons consta en el sumari del cas. El van amenaçar també de tallar-li un dit.\nLa seva tercera víctima no va sobreviure. Es tractava d’un altre home gran de 50 anys i separat. José Antonio Delgado era un informàtic que vivia a Getxo (Biscaia) i que Candy va tornar a seduir per Badoo. En el seu cas, quan va arribar a la trobada de la dona, el van colpejar fins a deixar-lo inconscient. Li van robar uns 1.500 euros i un Mercedes d’alta gamma que van vendre després per internet per 10.000 euros. Després, el van enterrar viu en un paratge als afores de Pedrola.\nLa família de l’empresari va denunciar la seva desaparició i la Guàrdia Civil va trobar el seu cadàver el 27 de setembre. Quan van registrar la nau en la qual vivien Candy i el seu nòvio, van trobar també joies, diners i altres objectes que havien robat als homes que queien a la seva teranyina, incloent un pal de golf i unes ulleres graduades de l’empresari basc que van matar.\nCandy Arrieta i la seva parella són a la presó des del 5 d’octubre. També és a la presó el seu còmplice en un dels atacs. Les investigacions de l’UCO de la Guàrdia Civil van descobrir que la dona va arribar a Espanya, va demanar asil polític i va passar per la zona de València, on hauria conegut la seva futura parella, un home amb antecedents per violència de gènere.\nEstafes Guàrdia Civil Xarxes socials Assassinats


Roses intensifica el dispositiu policial per evitar que s'omplin les segones residències - El Gerió Digital\nEls ciutadans també col·laboren amb trucades denunciant els infractors\nDilluns, 6 d'abril de 2020 16:00h\nLa Policia Local de Roses (Alt Empordà) realitza operatius diaris per al control i detecció de persones que puguin estar realitzant desplaçaments a la població per instal·lar-se en segones residències. Fruit d’aquests controls, i gràcies també a la col·laboració ciutadana, s’han pogut detectar ja diversos casos i tramitat les corresponents denúncies per incompliment de l’ordre de confinament.\nDes de l’inici de la declaració de l’estat d’alarma, la Policia Local de Roses ha interposat un total de 150 denúncies per incompliments de les ordres de confinament de diverses tipologies. Aquestes infraccions poden arribar als 600 euros de sanció.\nL’Ajuntament de Roses vol fer una crida a la responsabilitat en la lluita contra la pandèmia de la covid-19, recordant la perillositat i irresponsabilitat que aquestes accions suposen, tant per als propis infractors, com per a la resta de la població.


Quina diferència hi ha entre un conjunt tancat i un tancat?\nUn conjunt delimitat es defineix, bé, quan teniu alguna manera de dir si està limitat o no. Normalment això vol dir que necessiteu una manera de dir la distància entre dues coses en un conjunt. Això es coneix com a mètrica. Un cop tingueu això, un conjunt acotat és un conjunt on tots els elements es troben a una distància més llarga l'un de l'altre, per tant, limitat.\nUn conjunt tancat té una definició força banal; que el seu complement està obert. Tanmateix, als espais de Hausdorff guanya una característica força interessant. Si teniu una seqüència d'elements convergents en un conjunt tancat, mai no es "filtrarà" del conjunt. Tècnicament, la seqüència convergeix a un element del conjunt tancat.\nSi no enteneu bé què són els espais de Hausdorff, només suposeu que tots els exemples possibles d’un espai en què pugueu pensar és Hausdorff.\nUn conjunt es tanca si el conjunt conté tots els seus punts límits (el tancament del conjunt és igual al conjunt). Hi ha altres definicions de tancades també. (veure souce)\nUn conjunt està limitat si la distància entre els dos punts del conjunt és inferior a una constant finita. Un conjunt a R ^ n es limita si tots els punts es troben dins d'un disc de radi finit.\nQuina diferència hi ha entre un funcionari, un buròcrata i un funcionari del govern?Quina diferència hi ha entre "progrés" i "desenvolupament"?Quina diferència hi ha entre el comunisme i el capitalisme d’estat?Quina diferència hi ha entre una estació de treball i una PC per a jocs?Quina diferència hi ha entre "suposat" i "suposat"?Quina diferència hi ha entre un senderisme i un senderisme a peu?Pots dir-me la diferència entre la participació de Jung Mystique i la idea de Klein d’identificació de la projecció i posar-ne un exemple?


Joc acolorir un gall dindi\nAquest joc a tingut 12672 partides en línia. Classificació 1361 de els millors jocs gratis.\nClassificació basada en 512 opinions dels usuaris\nJugat 12672 vegades\npintar un ocell, un animal herbívor pintar, pintar un animal de l'Índia,\nSobre el que és aques joc? Aquest és un joc gratis anomenat Acolorir un Gall dindi per al navegador sense dever descarregar ni instal lar res, és completament fiable. En aquesta pàgina web pots jugar de forma gratuîta al joc flash Acolorir un Gall dindi sobre Animals. I recorda que això és un joc gratis anomenat Acolorir un Gall dindi i és relacionado amb Animals. El nostre nou joc Acolorir un Gall dindi és un dels millors jocs de Animals es pot trobar i ho pots compartir amb els teus amis i contactes a les xarxes socials. Aquest és un joc en línia i videojoc anomenat Acolorir un Gall dindi que et convidem a jugar, gaudir i aprendre al respecte, aixì com compartir en els comentaris i amb els seus amics en les xarxes socials.


No som ignorants - Superdeporte\nNo som ignorants\nL´aifició del Valencia té molta experiència, si xiula és per algo\n26.09.2015 | 17:02\nQuan en Mestalla sona la cançoneta «Vete ya» la cosa és que pinta prou malament per a l´entrenador o president de torn. El «Nuno vete ya» ja no té marxa enrere, i no la té perquè l´actual entrenador del València CF ha comés errades ´de bulto´. La principal errada és haver desafiat l´afició del València, presentant en Cornellà una alineació totalment esperpèntica i deixant caure allò de «Si em xiuleu, per a xulo ací estic jo, que sé més que ningú de futbol». Després venen les declaracions en roda de premsa que, contestant sempre el mateix, resulten estèrils per la manca d´autocrítica. No hi ha cosa pitjor que un entrenador que es creu que ha inventat el futbol. Un altra errada és que té desconcertats els jugadors amb unes rotacions que no tenen trellat, símptoma que l´assumpte se li escapa de les mans. El dimarts passat en acabar el partit davant l´Espanyol, els meus col·legues futboleros, Pepín Tortajada i Jose María, ens quedàrem mirant-nos desconsoladament i pronunciàrem allò de «açò no és normal, en eixe vestuari està passant alguna cosa rara». Sembla que Nuno està desbordat i la inseguretat que desprén està afectant el rendiment d´uns jugadors que, a hores d´ara, encara no tenen clar a què juguen ni com han de fer-ho.\nEn quatre partits de lliga has fet dos gols i has encaixat altres dos i el que és pitjor, la imatge que ha donat l´equip és massa pobra, d´un equip tendre i vulnerable que està molt lluny de les prestacions que va donar en l´inici de lliga del curs passat. La situació no és fàcil de gestionar, perquè l´afició exigirà algo més que els tres punts en cada partit.\nÉs molt trist escriure açò mentre l´any passat, en el primer més de competició, ens apuntàvem al carro d´intentar guanyar la lliga -és que anàvem líders- i ens il·lusionàvem amb un joc vistós i efectiu. Però cal estar a les bones i a les dures, i en això, l´afició valencianista té molta experiència perquè sempre ha estat ací, i si xiula a l´entrenador és perquè ha detectat que la cosa no funciona i no li agrada que li prenguen el pèl. És de veres que som molt exigents i tenim poca paciència -com tots els equips grans- però no sóm ignorants i sabem quan «la gosseta no caça bé».\nAls jugadors, també hem d´exigir-los, només faltaria! Perquè és desesperant vore com professionals de primera divisió -que han costat un ou i en cobren un altre-, són incapaços de controlar un baló i baixar-lo en condicions, fer una bona passada a l´espai o fer un centre que tinga un poc de perill. Eixes coses es donen per interioritzades i si no ixen, s´entrenen. Si de 15 centres a l´àrea -com fèrem el dia del Bètis- no trobem cap rematador, significa que; o centrem malament o no estem sincronitzats, o les dues coses.\nHui tenim més que un partit de futbol. Hui en Mestalla jutjarem un entrenador, una planificació esportiva i un projecte que ha decidit prescindir de Salvo, Rufete i Ayala. Hui necessitarem alguna cosa més que els tres punts. Així és que «Nuno, trata de arrancarlo, por Dios, trata de arrancarlo». Sempre amunt!


La creació d'Eva i altres contes - Abacus Online\nSinopsis de La creació d'Eva i altres contes\nJosep Carner (Barcelona, 1884 –, Brussel·les, 1970), un dels més grans poetes del segle XX, vaser també un prosista extraordinari. Els vint-i-quatrecontes que el 1922 Josep Carner va aplegar en aquestllibre donen una mostra perfecta del seu art consumatde narrador. La incisiva finor en l'observació delscaràcters i en el retrat de les situacions, la subtilesa amb què l'humor juga amb els tòpics i amb la sorpresa per resoldre cada plantejament, i la riquesa d'un estil incomparablement ric i precís, en fan encaraavui un clàssic de pedra picada: una lectura imprescindible.\nPer establir el text d'aquesta novaedició, Marcel Ortín ha comparat les diverses versions de cada conte. Això li ha permès restituir certs passatges fins ara omesos en les edicions precedents del llibre. A més a més, s’,inclouen també dos dibuixos de Joan Junceda i vuit de Xavier Nogués.\nReferencia Abacus: 1359123.96


Uns concerts de Miquel del Roig molt «especials», amb garrotins de Vileros i Mariners i ... amb petició de casament des de l'escenari - Revista Cambrils\nA diferència de l’any passat, les condicions meteorològiques d’enguany han permès que Miquel del Roig pogués completar els dos concerts d’ahir a la nit, al parc del Pinaret\nPublicat el Dimecres, 8 de setembre de 2021 10:45h\nUn moment dels garrotins entre Vileros i Mariners en el segon dels concerts de Miquel del Roig | Lluís Rovira i Barenys\nAquest any sí! A diferència de l’any passat, les condicions meteorològiques d’enguany han permès que Miquel del Roig pogués completar els dos concerts del dia abans de la diada de la Mare de Déu del Camí, ahir a la nit. Recordem que ara fa un any la pluja va impedir de celebrar el segon dels concerts. Però aquesta vegada tot va anar de cara i el públic cambrilenc, en els dos passis celebrats a l’auditori del parc del Pinaret, va poder gaudir dels popurris del cantant calero en aquesta modalitat pandèmica que suposa ballar asseguts. Tot i això, una part del públic no va poder frenar les seves ganes de gresca i va seguir el concert tot ballant i saltant al ritme dels hits de la música més engrescadora que tan bé sap adaptar Miquel del Roig.\nGarrotins i... petició de casament des de l’escenari!\nMiquel del Roig lluïa una samarreta vilera que li havien regalat abans de l’inici del primer concert. Els concerts van tenir el pròleg amb el toc de percussió dels timbalers del ball de diables els Cagarrieres i amb una encesa de la Galera de Foc, que va romandre al costat de l’escenari. Cal recordar que ahir era la nit de la Pujada de la Galera, un dels actes populars i multitudinaris de les darreres edicions normals de la Festa Major de la Mare de Déu del Camí i que per segon any consecutiu no s’ha pogut celebrar per culpa de la pandèmia.\nMiquel del Roig no va decebre i a part de l'habitual repertori, amb adaptacions condicionades per l'actualitat de darrera hora, en els concerts d’ahir no hi van faltar els garrotins. En el segon concert, hi van participar dos vileros i dos mariners que es van anar intercanviant missatges satírics des de l’escenari. En el primer dels concerts, a més, hi va haver una petició de casament des de dalt de l’escenari a càrrec d'un jove cambrilenc. La jove a qui anava dirigida la proposta va assentir i també va pujar a l’escenari. Així es completava aquest episodi imprevist dins el concert tan “especial” de Miquel del Roig, tal com s’hi va referir des de l’escenari el nuvi que s'acabava de declarar davant de tothom.\nMiquel del Roig dalt de l'escenari de l'auditori del parc del Pinaret, ahir a la nit / Foto: Lluís Rovira i Barenys\nAbans dels concerts es va fer una encesa de la Galera de foc acompanyada pels timbalers dels diables els Cagarrieres / Foto: Lluís Rovira i Barenys\nMiquel del Roig va fer els dos concerts d'ahir lluint la samarreta vilera / Foto: Lluís Rovira i Barenys


Holiday Home Zhordaniya Batumi Geòrgia - Ofertes d'hotels amb els MILLORS DESCOMPTES EN LÍNIA\nHoliday Home Zhordaniya\nZhordaniya street 27, Batumi Centre, Batumi, Geòrgia, 6010 - Excepcional ubicació - Veure al mapa\nMés informació sobre Holiday Home Zhordaniya\nDissenyat tant per oci com per negoci, Holiday Home Zhordaniya està situat idealment a Batumi; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Holiday Home Zhordaniya, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix transport hotel/aeroport, servei de bugaderia, àrea de TV/saló compartit, cuina compartida.\nGaudiu de les comoditats d'alta gama com ara aire condicionat, balcó/terrassa, despertador, aparell de televisió, aparell de televisió LCD/pantalla de plasma per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent jardí. Holiday Home Zhordaniya és una elecció inteligents per a viatgers a Batumi, i ofereix una estada relaxant i sense molèsties.


El canvi Solari-Zidane: Florentino, la trituradora de tècnics\nZidane és l’únic dels 14 entrenadors que ha tingut el president blanc que no va ser destituït\n3 min. Barcelona 11/03/2019 22:55\n651x366 Santiago Solari durant l’últim partit que va dirigir com a tècnic blanc, a l’estadi José Zorrilla de Valladolid. / DENIS DOYLE / GETTY Santiago Solari durant l’últim partit que va dirigir com a tècnic blanc, a l’estadi José Zorrilla de Valladolid. / DENIS DOYLE / GETTY\nSantiago Solari ja és història al Reial Madrid. Florentino Pérez afegeix un altre nom a la seva llarga llista d’entrenadors acomiadats i recupera per a la causa Zinedine Zidane, que se’n va anar el maig passat amb tres Champions sota el braç i intuint que tot el que venia feia massa pujada. Aleshores el francès es convertia en el primer entrenador que decidia per voluntat pròpia el moment d’abandonar el vaixell durant els mandats de Florentino; ara es converteix en l’únic que repeteix el repte.\nI és que durant les dues etapes en què Florentino ha estat al capdavant de la nau madrilenya, els entrenadors han anat caient l’un darrere l’altre, alguns d’ells precipitats per estocades blaugranes, com en els casos recents de Lopetegui i Solari. Fins a 14 tècnics ha contractat per a la banqueta del Bernabéu des que va guanyar les eleccions el 2000. La seva primera víctima va ser Vicente del Bosque, el 2003, substituït per Carlos Queiroz, fins llavors segon de Ferguson al Manchester United.\nUna temporada en blanc va ser suficient per decidir que el tècnic havia de canviar. L’escollit llavors va ser Camacho, que en va tenir prou amb tres setmanes per adonar-se que el Madrid dels galàctics era indomable. Sense ningú al timó poc abans de començar la temporada, Florentino va fer seure a la banqueta Mariano García Remón, un pedaç que a mig curs va descosir per posar-n’hi un altre, Wanderley Luxemburgo, que també va conduir l’equip la temporada següent sense aportar cap títol a les vitrines.\nJuan Ramón López Caro va ser l’últim entrenador del primer mandat que es va acabar, sense èxit, el 2006. Però Florentino Pérez va tornar al club el 2009 i va fer una aposta per un tècnic que havia brillat amb llum pròpia al Vila-real, Manuel Pellegrini. Una temporada després, i marcat per l’eliminació a la Copa contra l’Alcorcón, el president blanc va optar per José Mourinho com a antídot contra el Barça de Pep Guardiola, que estava dominant el panorama futbolístic sense cap mena de discussió.\nLa crispació que va provocar el portuguès li va acabar tornant com un bumerang i, malgrat aconseguir competir contra el conjunt barceloní en alguns moments, les relacions es van tensar tant que Florentino va voler tornar a la calma amb Carlo Ancelotti, amb qui va aconseguir guanyar la tan desitjada décima. Això va donar aire al president, però una temporada més tard l’italià cedia el seu lloc a Rafa Benítez, que va durar pocs mesos, i va deixar el club en una situació delicada que va reconduir el mateix Zidane. La seva decisió de plegar dues temporades i mitja després va agafar tothom per sorpresa. Gairebé tanta sorpresa com la que ha generat ara amb la decisió de tornar.


Madrid no torna, per Tian Riba\nPasqual Maragall va ser el primer de veure-ho. No era nacionalista, però, com molts companys de viatge van fer després, segurament no hi va veure cap més opció. Va ser l’expresident de la Generalitat qui va escriure, a El País, Madrid se va. Era el 2001. Als inicis de la majoria absoluta de José María Aznar. El 2003, hi va tornar. Aleshores, el títol de l’article ja va ser Madrid se ha ido.\nMadrid, entès com el Madrid del poder, se n’ha anat encara més. Madrid s’ha independitzat sense necessitat de fer cap proclama des de cap balcó. Madrid ho ha xuclat tot. Madrid ha xuclat Espanya amb una força centrípeta, que només resisteixen els bascos. I això, que ho veia Maragall sense ser nacionalista, que ho van veure els nacionalistes sense ser independentistes, ho veuen ja els qui no són ni regionalistes, potser ni provincialistes però que s’hi ha tornat. L’Espanya “vaciada” que ha descrit Sergio del Molino. Resultat? Terol Existeix. I els de Melilla no van entrar pels pèls. El resultat és el Congrés del “qué hay de lo mío”.\nAquesta és ara mateix la realitat espanyola. Ho hem tornat a veure amb les consultes del Rei. Una llarga desfilada de catalans ―i això que ERC i la CUP no hi han anat―, bascos, gallecs, càntabres, canaris, valencians i fins i tot madrilenys! Algú hauria de veure que això és un símptoma del Madrid km zero. I posar-hi remei. Algú hauria de veure que, si on no hi havia ni tan sols un regionalisme potent, la reacció ha estat l’articulació d’un regionalisme davant del greuge, on ja hi havia una llarga història nacional, la reacció podia ser perfectament ―ho va advertir algú poc sospitós com José Montilla― reivindicar la independència.\nEls governs ja no els decidiran només els dits nacionalistes catalans i bascos, els decidiran també els regionalistes i els provincialistes. Més fragmentació. Més problemes de governabilitat\nI això que, per tranquil·litzar els militars, la Transició va servir cafè a tothom, i a molts llocs d’Espanya es van trobar amb una autonomia que ni havien demanat, i es van haver d’inventar un himne i una bandera. Com tot a la vida, les coses tenen dues cares. Si no hi hagués hagut cafè per a tothom, potser a Catalunya no hauria perviscut el greuge. Però potser Madrid encara hauria buidat molt més Espanya.\nEl bipartit PSOE-PP va tenir una primera crisi amb Podemos. Una segona amb Ciutadans. I ara hi ha l’auge de Vox. Però els governs ja no els decidiran només els dits nacionalistes catalans i bascos, els decidiran també els regionalistes i els provincialistes. Més fragmentació. Més problemes de governabilitat, sí. Però no cal assenyalar les conseqüències, cal anar a les causes. I la causa és Madrid se ha ido. La causa és José María Aznar. La causa és el dumping fiscal davant l’infrafinançament català, valencià i balear (els Països Catalans, si ho volen). La causa és l’Espanya radial. La causa és l’existència, encara, de la Cort. El drama és que l’esquerra s’ha deixat prendre Madrid pel trifatxet de dretes. O Espanya plural o Espanya radial. De moment, Madrid no torna.\nPerò, compte, la ciutat gran es menja la petita. Madrid s’ho ha menjat tot, sí. Però també Barcelona ha operat d’aquesta manera. La vida ―no la població― de ciutats mitjanes de l’entorn de Barcelona s’ha anat apagant en molts aspectes, a mesura que han anat millorant les comunicacions amb la capital. Però també, paradoxalment, allà on les comunicacions són més precàries, el que s’ha buidat no és la vida, és la població. També hi ha una Catalunya buidada, convertida massa vegades en un simple decorat de luxe. També Barcelona és un gran centre radial de trens i autopistes, que genera aïllament, que fa que els joves de moltes comarques acabin marxant a estudiar o treballar a Barcelona i que el resultat sigui l’envelliment i el mal finançament, cosa que incrementa el cercle viciós de la Catalunya buida i buidada. Al final, també s’acabarà presentant a les eleccions Clariana de Cardener També Existeix.


La UNED presenta les activitats de l’Aula Amposta per al curs 2019-2020 | Ajuntament d'Amposta\nInici ComunicaciÃ³ NotÃcies NotÃcies 2019 La UNED presenta les activitats de l’Aula Amposta per al curs 2019-2020\nLa universitat ha programat dos cursos de formaciÃ³ continuada per a majors de 55 anys\nPer segon any consecutiu, la Universitat Nacional d’Educació a Distància (UNED) presenta el programa d’activitats dirigides a l’Aula Amposta, aquest cop per al curs 2019-2020. "Treballem per acostar la formació a tots els estaments de la societat", ha dit l’alcalde d’Amposta, Adam Tomàs, qui també ha afegit que "la formació en l’edat adulta és una de les formes de potenciar l’envelliment actiu, oferint a la gent més gran una possibilitat que normalment no tenen, que és la de seguir formant-se sobre temes que els interessen". El curs de la UNED va dirigit a persones majors de 55 anys i compta amb la col·laboració de l’Ajuntament d’Amposta i el Consell Comarcal del Montsià.\nL’Aula Amposta de la UNED es posarà en marxa el 15 d’octubre amb el curs "Entrenament de les competències emocionals i socials", que s’allargarà fins a l’11 de febrer. El segon quadrimestre tractarà un tema de territori a "El riu Ebre en el seu tram final", del 18 de febrer fins al 2 de juny. Totes les classes, tant del primer com del segon quadrimestre, es realitzaran al Casal Municipal d’Amposta en un horari de 18 a 20 hores. El director del centre de la UNED a Tortosa, Josep Maria Franquet, ha destacat que "a la gent gran li agraden els cursos d’història o relacionats amb el territori, no volen saber res relacionat amb gestions tributàries ni malalties, per això aquests cursos funcionen molt bé, perquè a més de no tenir exàmens, els ensenyen el que tenen ganes d’aprendre".\nEl període de matriculació per al primer curs està disponible fins al 18 d’octubre. En el cas del segon quadrimestre, s’ampliarà fins al 18 de febrer. Cada curs té un cost de 25 euros i les persones interessades a inscriure’s han de presentar l’imprès de la matrícula, conjuntament amb 2 fotografies de carnet i la fotocòpia del DNI a l’àrea d’Educació de l’Ajuntament d’Amposta o bé al centre de la UNED de Tortosa.


Tags: enriberat, gastronomia, territori, Cultura\nAixí, La Cocina de mi Vecina ha estat un projecte viu durant aquests anys, tant en format presencial com en el virtual. Entre olles, ingredients i fogons, s'ha anat creant un espai de convivència, d’intercanvi de coneixements i paraules al voltant de la taula.\nAlguns i algunes participants de la primera edició del projecte han entomat l'autogestió de les trobades, i busquen noves incorporacions que tinguin ganes de participar de l'organització de les sessions, i el més important: gaudir de cuinar les receptes que es proposin entre tots i totes en bona companyia. Les trobades són els divendres al vespre, de 18 a 20.30 h.\nA més, per primavera, obrim un nou grup de La Cocina de mi Vecina els dimarts de 9.30 a 11.30 h. Us hi esperem!\nLa Cocina de Mi Vecina: Primera Edició


La creació d'empreses a Catalunya puja un 20% a l'octubre en relació al setembre però baixa un 14% respecte al 2016 ! ACN ! directe!cat\nDimarts, 12 de desembre de 2017 09:46 h\nACN Madrid.-El nombre de societats mercantils constituïdes a l'octubre a Catalunya va augmentar un 20,5% en comparació al setembre però va caure un 14,3% en relació amb el mateix mes de l'any passat, fins a les 1.224, segons les dades provisionals de l'INE publicades aquest dimarts. Així, Catalunya es va situar en el tercer territori de l'Estat en creació d'empreses just després de la celebració del referèndum de l'1 d'octubre, per darrera de la Comunitat de Madrid, amb 1.709 societats mercantils (+5%) i Andalusia, amb 1.260 (+5,4%). D'altra banda, el nombre d'empreses dissoltes va baixar un 8%, fins a les 115, en relació a l'octubre del 2016 però va augmentar un 51,3% en relació al setembre.\nA la resta de l'Estat, durant l'octubre es van crear 7.236 societats mercantils, un 1,5% més que en el mateix mes del 2016. Concretament, va representar un augment de l'1,5% en relació a l'octubre de l'any passat i un increment del 17,6% en comparació al setembre. Quant a les empreses dissoltes, van arribar fins a les 1.507, el que suposa un descens del 2,3% en relació amb el mateix mes de l'any passat, i un augment del 36,1% en comparació al setembre.De les 1.224 empreses creades a Catalunya, la gran majoria -1.218- van ser societats limitades, amb un capital de 102,8 milions d'euros, mentre que la resta van ser societats anònimes, amb un capital de 2 milions d'euros. En total, van ser 104,9 milions d'euros, un 14,5% més que a l'octubre de l'any passat.


Pasta amb tomàquets cherry, anxoves i pa ratllat ~ La ragazza col mattarello\nPer Mia Mattarello 5 Agost 2014\nHome»Receptes»Primers»Pasta amb tomàquets cherry, anxoves i pa ratllat\nIngredients: anxoves ~ pa ratllat ~ tomàquets cherry\nPer la recepta d’avui gairebé només es necessiten uns quants tomàquets cherry, una llauneta d’anxoves i pa ratllat, ingredients que es troben fins i tot en el supermercat més mínimalsita de qualsevol banda. La vaig trobar al Giallo Zafferano buscant alguna recepta que no sabés de pasta amb tomaquets i, encara que n’he modificat un pèl les proporcions, perquè em va semblar que no quedava prou assaborida, cal reconèixer que és un bon invent.\nEs tracta d’una de les moltíssimes variacions que existeixen de la conegudíssima pasta amb anxoves i pa ratllat, típica de Sicíla i la veritat és que els tomaquets confitats li donen un punt dolç acaramel·lat, que la fa un xic més complexa i atractiva. Sí, es triga una hora i mitja per confitar els tomaquets, però això ho fa el forn. Ja veureu com és molt fàcil i, si pel què fos, després us fa mandra bullir la pasta, els hi podeu donar altres sortides, com ara en una amanida, damunt d’una torrada amb una mica de formatge o les anxoves mateixes o simplement per picar, en un aperitiu.\n320 g de linguine (o qualsevol altra pasta llarga)\n450 g tomàquets cherry / o de pera mini, madurs.\n3 fulles d'alfàbrega + una mica més per decorar\nRenteu i talleu per la meitat els tomàquets.\nCobriu la safata plana del forn amb paper de forn.\nRepartiu els tomàquets damunt la safata, (la part amb pell recolzada damunt la safata, la cara oberta del tomàquet cap enfora).\nSalpebreu i repartiu el sucre per damunt dels tomàquets.\nPiqueu l'all i el romaní i repartiu-lo per damunt dels tomàquets.\nRepartir l'orenga per damunt dels tomàquets.\nAmaniu tots els tomàquets amb un raig d'oli.\nEnforneu-los una hora i mitja a 150 graus.\nPodeu ja posar a bullir l'aigua per la pasta.\nPoseu al foc una paella suficientment gran, com per saltejar-hi després la pasta.\nPoseu-hi un raig d'oli i feu-hi desfer els filets d'anxova.\nUn cop els filets d'anxova s'hagin desfet, incorporeu-hi el pa ratllat i deixeu que es torri una mica.\nAfegiu la pasta gairebé al dente i un cullerot d'aigua de cocció a la paella i saltejeu-la, fins que s'hagi begut l'aigua.\nPareu el foc i afegiu els tomàquets i 3 fulles d'alfabrega a la pasta.\nBarregeu bé i ja podeu servir la pasta.